recursal/SuperWikiNEXT-32B huggingface dataset:
**Reinersdorf,** kroate **Žamar/Samand,** hungare **Zsámánd** [ĵAmAnd] estas iama vilaĝo, nun parto de Heiligenbrunn en Aŭstrio, en la federacia lando Burgenlando, en distrikto de Güssing.

Bazaj informoj
--------------

* Poŝtkodo: 7522
* Telefonkodo:
* Aŭtokodo: GS
* Loĝantaro: 200
* 47° 00′ 40″ N 16° 23′ 30″ O﻿ / ﻿47.01111 °N, 16.39167 °O﻿ / 47.01111; 16.39167 (mapo)Koordinatoj: 47° 00′ 40″ N 16° 23′ 30″ O﻿ / ﻿47.01111 °N, 16.39167 °O﻿ / 47.01111; 16.39167 (mapo)

Situo
-----

Reinersdorf situas laŭ rojo. Güssing troviĝas je 11 km-oj.

Historio
--------

La unua mencio okazis en 1452 laŭ tiama hungara ortografio *"Salman"*. La turkoj bruldetruis la komunumon en 1532. En 1787 loĝis tie 219 homoj en 33 domoj, en 1828 319 homoj en 45 domoj, en 1857 416 homoj en 79 domoj. En 1910 vivis en Zsámánd 528 homoj, kroatoj en majoritato, aŭstroj en minoritato. Ĝis 1921 ĝi apartenis al Vas (reĝa departemento), al distrikto de Körmend, poste al Aŭstrio (escepte inter 1928-1945 al Germanio). En 1971 Reinersdorf aliĝis al Heiligenbrunn.

Vidindaĵoj
----------

* romkatolika preĝejo omaĝe al Ĉieliro de Dipatrino
* iama katolika lernejo
**Robert Todd LINCOLN** (1a de Aŭgusto, 1843 – 26a de Julio, 1926) estis usona advokato, negocisto, kaj politikisto. Li estis la plej aĝa filo de la Prezidento Abraham Lincoln kaj de lia edzino Mary Todd Lincoln, kaj la nura el iliaj kvar filoj kiuj vivis ĝis matureco. Robert Lincoln iĝis negocista advokato kaj kompaniprezidento, kaj servis kiel ministro pri milito kaj kiel ambasadoro en Unuiĝinta Reĝlando.

Lincoln naskiĝis en Springfield (Ilinojo), kaj gradiĝis en Harvard College antaŭ servi por la stabanaro de Ulysses S. Grant kiel kapitano en la Unia Armeo en la finaj tagoj de la Usona Enlanda Milito. Post la milito, li edziĝis al Mary Eunice Harlan, kaj ili kunhavis tri filojn. Post kompletigo de jura lernejo en Ĉikago, li faris sukcesan jur-karieron, kaj riĉiĝis reprezentante korporaciajn klientojn.

Aktiva en Respublikana politiko, kaj evidenta simbolo de la heredo de sia patro, Lincoln ofte ricevis proponojn kiel ebla kandidato por postenoj, inklude tiun de prezidento, sed neniam faris demarŝojn por munti kampanjon. La nura posteno por kiu li estis elektita estis tiu de urba konsilisto de Suda Ĉikago, kiun li tenis el 1876 ĝis 1877; tiu urbo poste iĝis parto de la urbo Ĉikago. Lincoln servis kiel ministro pri milito en la registaro de James A. Garfield, kaj poste de Chester A. Arthur, kaj kiel usona ambasadoro en Unuiĝinta Reĝlando dum la regado de Benjamin Harrison.

Lincoln iĝis jura konsilisto de la "Pullman Palace Car Company", kaj post la morto de la fondinto George Pullman en 1897, Lincoln ekhavis la kompanian prezidentecon. Post retiriĝi el tiu posteno en 1911, Lincoln servis kiel stabanestro ĝis 1922. En la lastaj jaroj, Lincoln loĝis en Vaŝintono kaj en Manĉestero (Vermonto); la Manĉestera hejmo, nome Hildene, estis aldonita al la Nacia Registro de Historiaj Lokoj en 1977. En 1922, li partoprenis en la ceremonioj por la Monumento de Lincoln. Lincoln mortis en Hildene la 26an de Julio, 1926, ses tagojn antaŭ sia 83a naskiĝtago, kaj estis entombigita en la Arlingtona nacia tombejo.

Eksteraj ligiloj
----------------

* Robert Todd Lincoln en la Vikimedia Komunejo (Multrimedaj datumoj)
* Kategorio Robert Todd Lincoln en la Vikimedia Komunejo (Multrimedaj datumoj)

* Robert Todd Lincoln
* Fotoj de Robert Todd Lincoln
* Original Letters and Manuscripts: Robert Todd Lincoln[*rompita ligilo*] Shapell Manuscript Foundation
* Robert Todd Lincoln, Biografio


|  |  |
| --- | --- |
| Bibliotekoj | * PeEnEo: 722847
* GND: 1024820939
* LCCN: n50051491
* VIAF: 60326336
* ISNI: 0000 0000 2161 6024
* BNF: 16660690q
* BIBSYS: 9053675
 |
**Robert William WILCOX Kalanihiapo** (15-an de februaro 1855 en Maui, Reĝlando de Havajo; mortis la 23-an de oktobro 1903 en Honolulu, Havajo) estis Havaja kaj usona politikisto. Inter 1899 kaj 1902 li reprezentis - kiel delegito - la Havajan Teritorion en la Usona Domo de Reprezentantoj.

 Robert William Wilcox, 1895

Junaj jaroj
-----------

Robert Wilcox kreskis en Reĝlando de Havajo, kie li vizitis tie ankaŭ la publikajn lernejojn. Li poste laboris dum pluraj jaroj kiel instruisto kaj estis deputito en la parlamento de tiu ŝtato. Inter 1881 kaj 1885 li studis en la itala Militista Akademio en Torino. Li restis ĝis 1887 en Italio, poste li estis revokita de la havaja registaro. Inter 1887 kaj 1889 li agadis en lando-mezurado en Sankta Francisko.

Revoluciaj agadoj en Havajo
---------------------------

En 1889, li estis ĉefo de revolucia movado en Havajo. Li estis pro tio akuzita je ŝtat-perfido, sed li estis liber-parolita antaŭ la tribunalo. Poste li estis denove deputito en la nacia parlamento de Havajo. En 1895 li estis denove ĉefo de malsukcesa ribelo, kun la celo denove surtronigi la forigitan reĝinon Lili'uokalani. Ĉi-foje, li estis kondamnita je morto. La puno estis ŝanĝita al 35-jara prizono. En 1898, Wilcox estis pardonita.

Wilcox en la Usona Kongreso
---------------------------

Post aneksado de Havajo fare de Usono, Robert Wilcox estis la unua elektita delegito de la nove kreita Havaja Teritorio al la Usona Domo de Reprezentantoj en Vaŝingtono. Tiun mandaton li praktikis de 6-a de novembro 1900 ĝis la 3-a de marto 1903. Wilcox estis la nura kongresa delegito el Havajo, kiu ne apartenis al unu el la du grandaj usonaj politikaj partioj. Li estis membro de la t.n. *Home Rule Party of Hawaii*. En la elektoj de 1902, li ne estis reelektita. Robert Wilcox mortis kelkajn monatojn post fino de sia agado en la Kongreso, la 23-an de oktobro, 1903 en Honolulu, ĉefurbo de la teritorio.


|  |  |
| --- | --- |
| Bibliotekoj | * PeEnEo: 523289
* GND: 1246956713
* LCCN: n95098673
* VIAF: 21393104
 |
*Por la vilaĝo de la provinco Granado vidu la artikolon Zújar.*

Ponto super la rivero Zújar.
La **rivero Zújar** [zUĥar] estas rivero de Hispanio, la plej akvohava alfluanto de la rivero Gvadiano maldekstre. Ĝi estas 214 km longa kaj havas basenon de 8.508 km². Naskiĝas en la monteto de La Calaveruela, ĉe Fuente Obejuna, en la Provinco de Córdoba kaj trafluas la nordokcidentan zonon de la provinco de Córdoba, tiel kiel la komarkoj de la Campiña Sur kaj de La Serena, ambaŭ en Ekstremaduro, ĝis sia enfluo en Villanueva de la Serena.
Ĝiaj ĉefaj alfluantoj estas la riveroj Guadamatilla, Guadalmez, Esteras kaj Guadalemar, dekstre; kaj Guadalefra, maldekstre.

Geografio
---------

### Naskiĝo

La rivero Zújar naskiĝas en la provinco de Córdoba, ĉe Fuente Obejuna, en la Fonto de la Santanilla situa en la loko de La Calaveruela (733 msmn). La fonto situas je la deklivo de la Monteto de La Calaveruela, ene de la municipa teritorio de La Coronada, domaro apartenanta al Municipo de Fuente Ovejuna.

La unuaj 4 km de la rivero trafluas en la provinco de Córdoba, kaj post tio, en la loko konata de la lokanoj kiel Huerta del Zújar, iĝas provinca limo inter Kordovo (Andaluzio) kaj Badajoz (Ekstremaduro), ĝis sia enfluo en la Akvorezervujo de La Serena.

### Trafluo

Post la naskiĝo la rivero iras al nordo kaj limas inter la provinco de Córdoba kaj tiu de Badajoz. Ĝi ricevas dekstre la alfluon de la rivero Guadalmez, ĉe Cabeza del Buey, turnas ĝin al nordokcidento, kaj iĝas la fino de la Akvorezervejo de La Serena. Post la Akvorezervujo de Zújar, trafluas ankoraŭ kelkajn kilometrojn al okcidento kaj enfluas en la rivero Gvadiano ĉe Villanueva de la Serena (Badajoz).

### Akvorezervujoj

Kun pluvokvanto neregula, la rivero Zújar estas regulita de du apudegaj akvorezervujoj. En 1964 oni konstruis la Akvorezervujon nomata Zújar, ene de la Plan Badajoz kiu donis al la baseno de la rivero Gvadiano kun abundaj resursoj por ties profito por irigacio kaj produktado de elektra energio. Post pli da 20 jaroj kaj sur la fino de la jam konstruita akvorezervujo, oni komencis en 1986 konstrui novan akvorezervujon super la rivero Zújar. La konstruado finis en 1990. Tiu nova akvorezervujo, nomata Akvorezervejo de La Serena estas la plej granda akvorezervujo de Hispanio, kaj estas unu el la plej grandaj de Eŭropo, enhavanta internan amron de ĝis 13.000 ha.

Eksteraj ligiloj
----------------

* Kategorio Rivero Zújar en la Vikimedia Komunejo (Multrimedaj datumoj)

* *Confederación Hidrográfica del Guadiana*, ŝtata instanco pri la baseno de la rivero Gvadiano
* Municipiaro de la Serena Arkivigite je 2007-09-29 per la retarkivo Wayback Machine pri akvoliverado
* Stato de la Akvorezervujo de La Serena
* web Privata de ano de *La Coronada* Arkivigite je 2010-04-06 per la retarkivo Wayback Machine
**Robert de Sorbon** (9-an de oktobro 1201, Sorbon – 15-an de aŭgusto 1274 Parizo) estis franca teologo, konfesigisto de la franca reĝo Ludoviko la 9-a kaj fondinto de la Sorbonne.

Li naskiĝis en malriĉa familio, li finis ekleziajn studojn en Reims kaj Parizo. Pri lia bonvola vivo ekatentis unuafoje Roberto, grafo de Artois, poste ekapogis lin ties frato, la franca reĝo. Li iĝis en 1251 kanoniko en Cambrai, en 1258 en Parizo kaj samtempe persona konfesigisto de la reĝo.

Li komencis instrui en ĉ. 1253 kaj en 1257 fondis la *Maison de Sorbonne*, kie instruis originale 20 malriĉajn junulojn pri teologio. La Sorbonne ĝuis apogon de la reĝo kaj ekde 1259 eĉ apogon de la papo. Pli poste tiu iĝis kerno de la moderna pariza universitato. Li iĝis ekde 1258 instruisto kaj kanceliero de la universitato. Li predikis kaj instruis tie ĝis sia lasta spiro.

* Kategorio Robert de Sorbon en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 206224
* GND: 100959768
* LCCN: n93081262
* VIAF: 89401441
* ISNI: 0000 0001 0923 1970
* SUDOC: 079124631
* BNF: 104135752
* NKC: jx20060206010
* ICCU: UFIV124533
 |
La politikisto Ewald Stadler en 2006.
La **Reformemaj Konservativuloj**, germane: *Die Reformkonservativen* (mallongigo: *REKOS*),  estas politika partio de Aŭstrio. Ili taksas sin samtempe kaj reformemaj kaj konservativismaj .

Fondo
-----

Je la 23-a de decembro 2013 Ewald Stadler, en sia patrujo bonkonata deputito al la Eŭropa Parlamento, anoncis dum gazetarkonferenco ke li kandidatus kun propra partio nome REKOS dum la Eŭropaj balotoj de 2014. Antaŭe, la 3-a de oktobro 2013, li forpelitis pro partidamaĝada sinteno fare de la anoj de Bündnis Zukunft Österreich.

La partio *Christliche Partei Österreichs -CPÖ* kun sia partiestro Rudolf Gehring kiel ankaŭ kelkaj studentoj el la konservema frakcio *Junge europäische Studenteninitiative - JES* (reprezentita de Alexander Tschugguel) subtenadas la planojn de Stadler. La CPÖ pluse anoncis lanĉi kampanjon por trovi subvenciantojn por daŭra financa subteno de la movado. Ankoraŭ antaŭ printempo 2014 la partio prezentis sian konkretan programon.

El la partiprogramo kaj -strukturo
----------------------------------

Celgrupo estu elektantoj konservemaj kaj politike kaj valore, kelkaj el ili iomete dekstren orientitaj.

La partio orientiĝas pri la kristana mondordo kaj la kristana tradicio de Eŭropo kaj propagandas la ŝtatsubtenan rolon de familioj kaj la gravecon de proprietaĵoj de la unuopuloj. Ĝi estas skeptika pri la Eŭropa Unio en ties nuna koncepto kaj volas esti alternativo al aliaj partioj aŭstriaj kun aloj konservemaj (ekz. FPÖ, ÖVP)..

Afergvidantino estas Claudia Tobias, sidejo de la partio troviĝas en Sankt Pölten.

Eksteraj ligiloj
----------------

* Hejmpaĝo de la partio.

Piednotoj
---------

1. ↑  REKOS Statutoj partiaj. Arkivigite je 2016-03-05 per la retarkivo Wayback Machine
2. ↑  Stadler tritt mit Christen-Partei bei EU-Wahl an; Artikoloj en la taggazeto *Die Presse* en la 24-a de decembro 2013.
3. ↑  Estriĝo de Grosz, foriro de Stadler.
4. ↑  Nova alternativo konservativista.
5. ↑  Pri la ekzotikismo de malgrandaj partioj.
**Robert de Torigni** aŭ foje **de Thorigny** (naskiĝis en Torigni-sur-Vire ĉirkaŭ 1110 kaj mortis la 24-an de junio 1186) estis kronikisto normanda.

Monaĥo benediktana, li eniris la Abatejon Bec en 1128 kaj iĝis ties abato antaŭ 1149. Li estis elektita abato de la abatejo de la Monto Sankta Mikaelo en 1154. Robert de Torigni estis granda leganto de verkoj kaj religiaj kaj profanaj. La unua grava verko de Robert de Torigni estis la revizo de la *Gesta Normannorum Ducum* de 1139. Li estas aŭtoro d'aldonaĵoj al la kroniko de Sigebert de Gembloux kiu temas pri la epoko de 385 ĝis 1100. La *Gesta Normannorum Ducum* estas sekvo de Sigebert por la periodo de 1100 ĝis 1186. Tiu verko estas ĉefe grava pri la historio inter 1154 kaj 1170.

Verkoj
------

* *Chronique de Robert de Torigni, abbé du Mont-Saint-Michel*, Éd. Léopold Delisle, Rouen, Le Brument, 1872-3 (Kroniko de Robert de Torigni, abato de la Monto Sankta Mikaelo)
* *De ortu Waluuanii nepotis Arturi*, Éd. Robert Day, Mildred Leake, New York ; London, Garland, 1984

Referencoj
----------

* Yves Sandre, *L'abbé du Mont-Saint-Michel : Robert de Torigni*, 1106-1186, Nantes, Siloë, 2004 ISBN 2842312880

* Kategorio Robert de Torigni en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 128693
* GND: 118977512
* LCCN: n84030745
* VIAF: 51662293
* ISNI: 0000 0000 7975 1640
* LIBRIS: 197706
* SUDOC: 027908011
* BNF: 11984885w
* ULAN: 500119755
* NLA: 35373162
* ICCU: BVEV035782
 |
**Raúl Alejandro Ocasio Ruiz** (San-Juano, Porto-Riko; la 10an de januaro 1994), pli konata kiel **Rauw Alejandro**, estas portorika kantisto.

Frua vivo
---------

Li naskiĝis en San-Juano, kaj vivis en Carolina (Porto-Riko). Same kiel li, ankaŭ liaj gepatroj estas artistoj, kiuj influis lin per kantistoj kiel Elvis Presley kaj Michael Jackson. Lia patro estas Raúl Ocasio, gitaristo; kaj lia patrino estas María Nelly Ruiz, ĥoristo. Dum pluraj jaroj li vivis en Usono, kie li estis influita de la ĝenroj ritmenbluso kaj dancejo.

Muzika kariero
--------------

### 2014-2017: Komenco

Li komencis sian karieron en 2014 per la kanto «Inevitable» (*Neevitebla*) kaj dum la sekvaj jaroj li plue lanĉis novajn kantojn kiel «Eso que tienes» (*Tio, kion vi havas*), «Días así» (*Tiaj tagoj*) aŭ «No me hagas esperar» (*Ne igu min atendi vin*).

### 2018-nuntempe

En 2018, li eldonis sian version de la kanto *«Tú te imaginas»* de De La Ghetto, per kiu li gajnis famon. Li partoprenis en kantoj kiel «Pa' tu casa» (*Iru hejmen*) kaj «Luz apagá» (*Malŝaltita lumo*), per kiuj li sukcesis plifirmigi lin. Tamen, la lanĉo de la kantoj «Que le dé» (*Ke mi donu al ŝi*), kunlaborante kun Nicky Jam, «Fantasías»*(Fantazioj)* kun Farruko kaj remiksaĵo kun Bryant Myers, Dalex kaj Kevvo, ĵetis lin al rekono en la tuta amerika kontinento fine de la jaro 2019. 

En 2020, li eldonis sian unuan albumon, «Afrodisíaco» (*Afrodiziigaĵo*) en kiu partoprenis Anuel AA, J Balvin, Sech, Wisin & Yandel, inter aliaj.

En 2021, li lanĉis unu el siaj plej sukcesaj kantoj «Todo de ti» (*Ĉio el vi*). Ĉi tiu kanto akiris ses platendiskojn en Usono, kvar en Hispanio kaj multaj ordiskoj en Argentino aŭ Meksiko. Post la sukceso de tiu kanto, li lanĉis sian duan albumon *Inverse*, kiu atingis la unuan lokon en la ranglistoj de Hispanio. En aliaj landoj kiel Kolombio aŭ Peruo, ĝi akiris platenon kaj oron, estante la plej vendita albumo de la kantisto ĝis nun.


|  |  |
| --- | --- |
| Bibliotekoj | * PeEnEo: 733205
* LCCN: no2021087490
* VIAF: 19162781180865980664
* ISNI: 0000 0004 7570 5523
* MBA: 197b70c7-8910-4030-ad03-632d82aa40e3
 |
|  |  |
| --- | --- |
|  | Por aliaj signifoj, bv. rigardi la apartigilan paĝon: Roszków |

Koordinatoj: 49° 57′ 52″ N 18° 18′ 07″ O﻿ / ﻿49.96444 °N, 18.30194 °O﻿ / 49.96444; 18.30194 (mapo)

**Roszków** (ĉeĥe *Roškov*, germane *Roschkau*) estas vilaĝo situanta en suda Pollando, en komunumo Krzyżanowice (pollingve gmina Krzyżanowice).

Roszków estas negranda vilaĝo de agrikultura karaktero, situanta inter Krzyżanowice kaj Zabełków. Mencioj pri la vilaĝo estas jam el la jaro 1264 kaj ties nomo unuafoje aperis en dokumentoj en la jaro 1507, kiam princo Valentino donis skribpermeson al funkciado de elkranejo de biero kaj brando en Roszków kaj en Krzyżanowice. Laŭ legendoj la nomo de la vilaĝo estas derivita de akra meandro de rivero Odro, ĉirkaŭ kiu la vilaĝo estiĝis. Sed historiaj kronikoj notas nomon de grafo Roszkowski, unu el posedantoj de Roszków. Oni markas ankaŭ alian devenon de la nomo – de Roszko (Rostislavo).

En la 16-a jarcento ekzistis en la vilaĝo malgranda akvomuelejo, situanta super fiŝlago, en kiu oni bredis fiŝojn. En la jaro 1869 estis en la vilaĝo finita konstruado de lernejo. En la jaroj 1881 – 1883 estis ĉi tie konstruita preĝejo inicita al La koro de Jesuo, kiu ekde la jaro 1986 plenas funkcion de paroĥeja preĝejo. En la vilaĝo troviĝas laŭlonge laŭ vojo kelke da krucoj el fino de la 19-a jarcento kaj sinjoraj pajlejoj. Gruzminejo en Roszków senĉese kaŝas interesajn trezorojn de historio, ekz. arbotrunkojn de nigraj kverkoj kun perimetroj 600 – 700 cm, rompitaĵojn de fosilioj de bestoj, krom alia de mamutoj, vivantaj en tiu ĉi regiono kaj formortintaj antaŭ 10 mil jaroj. En Roszków ni povas vidi ankaŭ unikan arbokreskaĵon – nigran poplon.

Trajnhaltejo

Eksteraj ligiloj
----------------

* Stratvidaĵo]

|  |  |  |  |  |  |
| --- | --- | --- | --- | --- | --- |
| 

| v • d • rKomunumo Krzyżanowice |
| --- |
| municipoj en la komunumo: | Bieńkowice • Bolesław • Chałupki • Krzyżanowice • Nowa Wioska • Owsiszcze • Roszków • Rudyszwałd • Tworków • Zabełków |
| kunlaborantaj municipoj el Hluĉinio | Hať • Píšť • Šilheřovice |

 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Ŝablono  *En ĉi tiu sekcio aŭ paĝo mankas ŝablono **{{Informkesto muzikalbumo}}***. Bonvolu **aldoni** la ŝablonon, poste forigu ĉi tiun averton.
Se la artikolo havas pli ol unu mankon, bonvolu uzi la ŝablonon {{Pluraj problemoj}}. Krome aŭtomate aldoniĝas la kategorio Kategorio:Artikoloj sen ŝablono.

Kovrilo de la albumo
**Reise, Reise** estas la kvara albumo de la muzikgrupo Rammstein. Ĝi aperis la 16-an de septembro 2004 en sia eŭropa versio, la 16-an de novembro 2004 en sia nord-amerika versio kaj en majo 2005 en sia japana versio. Daŭre en la industria metalroka kutima sono de la germana ses-membra grupo, ĝi tamen ofertas pli melodiajn sonnuancojn ol la antaŭaj albumoj: Mutter, Sehnsucht kaj Herzeleid.

Trakoj
------

1. *Reise, Reise* ("Vojaĝo, Vojaĝo" aŭ "Leviĝu, Leviĝu")
2. *Mein Teil* ("Mia peco" aŭ "Mia kaco")
3. *Dalaï Lama* ("Dalai-Lamao")
4. *Keine Lust* ("Nenia deziro")
5. *Los* ("Ek!" aŭ aliaj signifoj depende de la kunteksto)
6. *Amerika* ("Usono")
7. *Moskau* ("Moskvo")
8. *Morgenstern* ("Matena stelo" aŭ "Fleo")
9. *Stein um Stein* ("Ŝton' post ŝton'")
10. *Ohne dich* ("Sen vi")
11. *Amour* ("Amo")

Eksteraj ligiloj
----------------

* Kanttekstoj Arkivigite je 2006-11-04 per la retarkivo Wayback Machine germane kaj angle
|  |  |
| --- | --- |
|  | Por aliaj signifoj, bv. rigardi la apartigilan paĝon: Beaulieu |

**Rejet-de-Beaulieu** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 237 loĝantojn laŭ censo plenumita en 1999.

Blazono de Rejet-de-Beaulieu.

Geografio
---------

Rejet-de-Beaulieu situas en la natura regiono Cambrésis, de kiu Cambrai estas la historia ĉefurbeto. Tiu regiono ĉefe konsistas el malaltaj ebenaĵoj kaj vastaj agroj. La areo ĉirkaŭ la urbeto Le Cateau-Cambrésis restas tamen sufiĉe proksima al Avesnois : ankoraŭ videblas verdaj paŝtaĵoj kaj heĝoj kaj ne la agroj de Cambrésis.

Rejet-de-Beaulieu etendiĝas sur 6,35 km².

Historio
--------

En 1896, Rejet-de-Beaulieu estis apartigita el Catillon-sur-Sambre kaj fariĝis aparta komunumo. Okaze de la municipa baloto de 2008 venkis en la vilaĝo S-ino Augustine Noirmain, kiu do fariĝis la loka urbestro.

Vidindaĵoj
----------

La kapelo de Sankta Huberto, lokita en la domareto Petit Cambrésis, estis starigita en 1734 kaj dediĉita al Sankta Huberto, sankta kristana episkopo kaj patrono de la paroĥo.

Administrado
------------

Rejet-de-Beaulieu apartenas al la kantono de Le Cateau-Cambrésis, kies ĉefurbo estas Le Cateau-Cambrésis. Tiu kantono mem estas parto de la arondismento de Cambrai, unu el la 6 arondismentoj de la departemento Nord.

Vidu ankaŭ
----------

* Komunumoj de Nord
* Kantono de Le Cateau-Cambrésis
|  |  |
| --- | --- |
|  Sen fontoj! | **La fontoj de ĉi tiu artikolo pri Alternativa medicino ne sufiĉas.

---**
Vi povas plibonigi ĝin, aldonante fidindajn fontojn. Senfontaj asertoj povas esti forigitaj. *(Aŭgusto 2012)*Bonvolu krei Kategorio:Artikoloj sen sufiĉaj fontoj pri Alternativa medicino!Bonvolu krei Kategorio:Artikoloj sen sufiĉaj fontoj ekde aŭgusto 2012! |

|  |  |
| --- | --- |
|  Malneŭtrala teksto | **Ĉi tiu artikolo pri Alternativa medicino ne respektas neŭtralan vidpunkton**.

---

Konsideru do ĝian enhavon singardeme. Bonvolu diskuti en la diskutpaĝo por restarigi la neŭtralecon. Malneŭtralaj asertoj povas esti forigitaj. *(Aŭgusto 2012)*
Bonvolu krei Kategorio:Malneŭtralaj artikoloj pri Alternativa medicino!Bonvolu krei Kategorio:Malneŭtralaj artikoloj ekde aŭgusto 2012! |

Rejkio.
**Rejkio** estas permana sistemo de kuracado en alternativa medicino, kiu estis fondita de Mikao Usui, japana budhista monaĥo, el skolo Tendai. Usui kreis Rejki-Sistemon en 1920. La kuracpovo de Rekjio ne estas science pruvita.

Historio
--------

Usui studis la tutan ĉinan medicinon, kaj budhistajn tradiciojn, serĉis metodon al spirita kuracado. [*mankas fonto*] Usui trovis multajn gravajn materialojn, kiujn li metis en Rejki-Sistemon. [*mankas fonto*] Sed, Usui ankoraŭ serĉis ion plu. [*mankas fonto*] Post multaj esploroj, li meditadis sur la monto Kurama-Jama dum 21 tagoj. [*mankas fonto*] Je la fino de tiu tempo, Usui ricevis la Rejki-energion en sian kapon. [*mankas fonto*] Li multe miris ke li mem malkovris la Rejkion, sed li faris ion pli. [*mankas fonto*] Usui kreis metodon, kiu ebligas transdoni la Rejki-energion al aliaj homoj. [*Dubinda teksto*] Li ankaŭ nomis la metodon Rejkio. [*mankas fonto*] La Rejkio nur disponeblas al personoj post la inicado, kiun kondukas Rejki-Instruisto.

Rejkio ne estas religio. Rejkion povas praktiki personoj el ĉiuj religioj. Rejkio naskiĝis el budhista kunteksto, sed Mikao Usui ĉiam predikis la tutmondecon de Rejkio. [*mankas fonto*]

La malsamo inter Rejkio kaj aliaj energetikaj metodoj (kiel ĉikungo kaj Prana-Terapio) estas, ke la Rejkio ne bezonas viv-energion de la terapiisto. [*Dubinda teksto*] Rejkio ne estas viv-energio, sed ia energio, kia estas en kosmo, sen interferoj.[*Dubinda teksto*] Rejkio ne bezonas ekzercojn por esti kanalo, sufiĉas teni sin disponebla. [*Dubinda teksto*] Rejkio neniam faras malbone, malkiel aliaj metodoj, kiuj povas transdoni tiel bonan energion kiel malbonan energion. [*Dubinda teksto*] Rejkio povas esti praktikata ĉe pluraj terapioj de nova-epoko (kiel floralaj, jogo, renaskiĝo, terapio de antaŭaj vivoj, ktp).

Referencoj
----------

1. ↑  Effects of reiki in clinical practice: a systematic review of randomized clinical trials[*rompita ligilo*], M. S. Lee, M. H. Pittler, E. Ernst, International Journal of Clinical Practice, 2008.
Blovklavaro de marko Hohner
**Blovklavaro** (aŭ blovakordiono) estas blovinstrumento simila al piano kaj akordiono. Ĝi estas aerofono kaj havas multajn metalajn anĉojn kaj multajn klavojn. Ĝia klavaro havas ofte 2 aŭ 3 oktojn.

Oni funkciigas ĝin per blovado tra blovilo (kiu povas esti eta beko aŭ longa tubo) kaj premo de klavoj, kiuj malfermos la truojn, tra kiuj eniros la aero kaj vibrigos la metalajn anĉojn. La vibrantaj anĉoj produktas la tonojn.

Ĝi aperis kiel muzika instruo por infanoj, sed ankaŭ multaj muzikistoj uzis kaj uzas ĝin en siaj prezentadoj pro la specifa sonkoloro kaj ĝia granda agileco por improvizado.

galerio
-------

* Monsieur Lune (Nicolas Pantalacci) en festivalo de 2010 (Aikso Provenca)Monsieur Lune (Nicolas Pantalacci) en festivalo de 2010 (Aikso Provenca)
* 
* 
* 
* Henning May en festivalo de 2017 (Nurenbergo)Henning May en festivalo de 2017 (Nurenbergo)

Eksteraj ligiloj
----------------

* Kategorio Blovklavaro en la Vikimedia Komunejo (Multrimedaj datumoj)

* Muzikoloroj, dulingva (Esperanto kaj la hebrea lingvo), libera kaj senpaga lernolibro
* Anglalingva paĝaro pri blovklavaroj. Arkivigite je 2007-10-07 per la retarkivo Wayback Machine
* Ekzemplo de blovklavara uzado kun aliaj instrumentoj.
La **Rawagede-masakro** aŭ **masakro de Rawagede** okazis fare de nederlanda armeo la 9-an de decembro 1947 en la vilaĝo de Rawagede (nun Balongsari en Okcidenta Javo), dum *Operatie Product*. Nederlandaj fortoj estis deplojitaj en la Orienthindaj Insuloj por provi reteni ilin kiel nederlandan kolonion. Ili kontraŭbatalis Indoneziajn Respublikajn klopodantojn de sendependeco por Indonezio. Preskaŭ ĉiuj viroj de la vilaĝo, laŭ la plej multaj taksoj 431 viroj estis murditaj fare de la nederlanda militistaro, ĉar homoj de la vilaĝo ne malkovris kie la indonezia sendependeca batalanto Lukas Kustario kaŝas sin. Posta esplorado montris ke homoj de la vilaĝo efektive ne sciis kie li kaŝas.

Kvankam nederlanda armea generalo Simon Hendrik Spoor rekomendis, ke la respondeca oficiro, majoro Alphons Wijnen, estu procesigita, neniu krima enketo estis komencita. Raporto de la Unuiĝintaj Nacioj publikigita la 12-an de januaro 1948, nomis la mortigojn "intenca kaj senkompata".

La 8-an de septembro 2008, 10 pluvivantoj de la masakro oficiale respondecigis Nederlandon por la masakro. La ŝtata advokato respondis en letero publikigita la 24-an de novembro 2008, ke Nederlando "profunde bedaŭras" la masakron, sed ĝi kredas ke la limdato por procesigo jam pasis. Tio altiris kritikon inter parlamentanoj, same en la gvida nederlanda gazeto NRC Handelsblad, kiu argumentis en ĉefartikolo, ke ne ekzistas statuto pri limigoj je militkrimoj.

En decembro 2009, la 10 pluvivantoj decidis jurpersekuti la nederlandan ŝtaton en tribunalo. La tribunalo decidis la 14-an de septembro 2011 ke la krimo pro ĝia speciala naturo estu ne kondiĉigita de statuto de limigoj kaj tiel tenis la nederlandan ŝtaton tute respondeca por la difektoj kaŭzitaj.

La 9-an de decembro 2011, la nederlanda ambasadoro por Indonezio deklaris: "Ni rememoras viajn membrojn de viaj familioj kaj tiujn vilaĝanojn kiuj mortis antaŭ 64 jaroj tra la agoj de la nederlanda militistaro [...] En la nomo de la Nederlanda registaro, mi pardonpetas pro la tragedio kio okazis." Nur 9 parencoj daŭre estas vivantaj kaj ricevos kompenson en sumo de po 20.000 eŭroj, sed ekzistas neniu limdato por tiuj pagoj.

* Kategorio Rawagede-masakro en la Vikimedia Komunejo (Multrimedaj datumoj)
Maldekstraj modifklavoj sur MacBook Air; la komandklavo estas inter la opciklavo kaj la spacostango
**Komandklavo** aŭ **komanda klavo** estas modifklavo sur komputilaj klavaroj destinitaj al Macintosh-komputiloj. Ĝi ebligas al uzantoj de Mac OS kaj macOS uzi klavkombinojn en grafikaj programoj, ekzemple komandklavo + C por kopii tekston. Por aliaj operaciumoj, tiun funkcion kutime plenumas la stirklavo. Kutime estas sur klavaroj du komandklavoj, unu tuj dekstre kaj unu tuj maldekstre de la spacostango.

La komandklavo estas teĥnike ekvivalenta al la Windows-klavo de klavaroj destinitaj por Windows, sed tiu lasta troviĝas unu klavon pli malproksime de la spacostango; en la loko, kie estas sur Macintosh-klavaroj la komandklavo, estas sur Windows-klavaroj la Alt-klavo kaj eble AltGr-klavo.

La simbolo por la komandklavo estas la simbolo **⌘** (bukla kvadrato), kiu troviĝas ne nur sur la klavo mem, sed ankaŭ uziĝas en menuoj por montri la klavkombinojn, kiuj ĝin uzas. Sur la klavo mem estas krome skribita la anglalingva vorto *command* (komando) aŭ ĝia mallongigo *cmd*. Ĝis 2007 anstataŭ tiu vorto estis sur la klavo simbolo de pomo (la simbolo de la entrepreno Apple, kiu produktas Macintosh-komputilojn), tial oni fojfoje nomas la klavon "pomklavo".

* Kategorio Komandklavo en la Vikimedia Komunejo (Multrimedaj datumoj)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rKomputilaj klavoj |
| --- |
| Senpaŝaj klavoj | 
* Kunigo
 |
| Modifklavoj | 
* Stirklavo
* Ŝaltklavo
* Alt/Option (Apple)
* AltGr
* Command/Meta (Apple/MIT/Sun klavaroj)
* Windows
* X
* Super
* Hyper
* Fn (kompaktaj klavaroj)
 |
| Baskulklavoj | 
* ScrLk
* Num Lock
* Caps Lock
 |
| Navigado | 
* Arrow
* Page Up/Page Down
* Home/End
* Esc
 |
| Redaktado | 
* Return/Enter
* Backspace
* Insert
* Delete
* Tab
* Space bar
 |
| Diversaj | 
* System request/Print screen
* Break/Pause
* Menu
* Numeric keypad
* Function
* Power management (Power, Sleep, Wake)
* Language input
* any key
* Macro key
 |

 |
**Raymond Smith DUGAN** (naskiĝis la 30-an de majo 1878 en Montague, mortis la 31-an de aŭgusto 1940 en Bryn Mawr) estis usona astronomo, ricevinte diplomon de la Amherst College en Masaĉuseco en 1899, li iris dum tri jaroj en Libano (1899 - 1902), instrui pri matematiko kaj astronomio en la "*Syrian Protestant College*" de Bejruto.

En 1902 li pluigis sian lernadon en Germanio, en la "*Landessternwarte Heidelberg-Königstuhl*" (Nacia Observatorio de Hejdelbergo - Königstuhl) de la Universitato de Hajdelbergo,
kiu tiam estis grava centro de esploro pri asteroidoj estrita de Max Wolf. 

Dum sia restado en Hejdelbergo li malkovris 16 asteroidojn inter kiuj la tre grandan *511 Davida*.

En 1905 Li prezentis sian doktorecan disertaĵon en la Observatorio de Hejdelbergo kaj reiris Usonon. 

En 1905, li estis instuisto en la Universitato Princeton, helpanto profesoro en 1908 kaj profesoro ekde 1920. Li edzinigis Annette Rumford en 1909.

**Malkovritaj asteroidoj : 16**| 497 Iva | 4-a de novembro 1902 |
| 503 Evelyn | 19-a de januaro 1903 |
| 506 Marion | 17-a de februaro 1903 |
| 507 Laodica | 19-a de februaro 1903 |
| 508 Princetonia | 20-a de aprilo 1903 |
| 510 Mabella | 20-a de majo 1903 |
| 511 Davida | 30-a de majo 1903 |
| 516 Amherstia | 20-a de septembro 1903 |
| 517 Edith | 22-a de septembro 1903 |
| 518 Halawe | 20-a de oktobro 1903 |
| 519 Sylvania | 20-a de oktobro 1903 |
| 521 Brixia | 10-a de januaro 1904 |
| 523 Ada | 27-a de januaro 1904 |
| 533 Sara | 19-a de aprilo 1904 |
| 534 Nassovia | 19-a de aprilo 1904 |
| 535 Montague | 7-a de majo 1904 |

Kun Henry Norris Russell kaj John Quincy Stewart li kun-verkis en 1927 gravan verkon en du volumoj :*Astronomy: A Revision of Young’s Manual of Astronomy* (Ginn & Co. Boston, 1926-27, 1938, 1945) (Revizio de la Lernlibro pri astronomio de Young). La unua volumo estas : *The Solar System* (la Sunsistemo); la dua : *Astrophysics and Stellar Astronomy* (Astrofiziko kaj Stela Astronomio).

Honoroj
-------

En lia honoro, oni donis lian nomon al:

* La asteroido 2772 Dugan,
* La kratero Dugan sur Luno.

Notoj kaj referencoj
--------------------

1. ↑  Listo de la disertaĵoj de la Universitato de Hajdelbergo (angle)
2. ↑  JPL Small-Body Database Browser 2772 Dugan (1979 XE) (angle)

Vidu ankaŭ
----------

* Kategorio:Malkovrita de Raymond Smith Dugan

Eksteraj ligiloj
----------------

* france Nekrologo, el ""Ciel et Terre"", Vol. 57, p. 308


|  |  |
| --- | --- |
| Bibliotekoj | * PeEnEo: 334073
* GND: 116242868
* LCCN: n90664685
* VIAF: 64337909
* ISNI: 0000 0001 0909 6430
* SUDOC: 076407306
* BNF: 15773184c
* NKC: mub2013747523
 |
**Rekta ĵazo** nomiĝas muzika konduto en moderna ĵazo, kiu ne „zigzagas" aŭ „kapriolas" (kiel ekz. estas tipe por libera ĵazo kaj modern-kreema ĵazo).

Ĉi tiu rekteco distingiĝas per certaj interkonsentoj. Al tiuj apartenas krom la orientiĝo je akustika songenerado precipe tipaj akompanspecimenoj de la *ritmosekcio* el baso kaj frapinstrumentaro (je svingo ekz. *promenbaso* kaj ritmo de svingaj okonaj notoj sur la cimbalo) kaj la fiksa strukturo de kantoj (temo-improvizado-temo). Je rekta ĵazo la plejparto de programo cetere konsistas el svingopecoj, kompletita per aro da latinidaj- kaj funkaj pecoj. Ankaŭ tipa estas (kvankam ne decide por la kategoriigo kiel rekta ĵazo) la limigo de la kantoselekto el normkantoj el la kolektlibro Real Book kaj bandosono orientita je la ĵazo de la 1940-aj ĝis 1960-aj jaroj kun konforma instrumentado.

Signifon havas la rekta ĵazo ne nur en nov-bibopo, sed ankaŭ je improvizad-kunsidoj, dum kiuj oni plejofte ludas rektĵazan programon el rielbukaj normkantoj. La nomitaj interkonsentoj servas je improviza-kunsidoj ĉefe al tio, malfaciligi la spontanan kunludadon de la muzikistoj.

Referencoj
----------

1. ↑  Ekkehard Jost, *Sozialgeschichte des Jazz in den USA*. Frankfurto ĉ.M. 1982, p. 242
Landkomunumo de Kantono Apencelo Interna en Svislando, ekzemplo de bazdemokrata ŝtatgvidado je kantona nivelo
**Rekta demokratio**, kontraste al reprezenta demokratio, estas demokratia sistemo, en kiu la popolo ne nur elektas siajn reprezentantojn, sed pere de voĉdonoj ankaŭ rajtas decidi pri konstituciaj amendoj, leĝoj kaj eĉ materiaj decidoj. La plej konata ekzemplo por rekta demokratio estas Svislando, kies popoliniciativrajto estas esenca elemento de la politiko.

En sia plej radikala formo la bazo de socio (la civitanoj) aŭ de societo, asocio ktp. (la membroj), anstataŭ elekti reprezentantojn, diskutas kaj decidas rekte kaj senpere mem. Oni tiam parolas pri bazdemokratio. Tian politikan sistemon konas en Svislando multaj komunumoj je komunuma nivelo kaj ankoraŭ du kantonoj nome Apencelo Interna kaj Glaruso je kantono nivelo. La kunveno leĝodono de tiuj kantonoj nomigas landkomunumo (germane *Landsgemeinde*).

Trilemo de demokratia reformo
-----------------------------

Teoriistoj pri demokratio identigis trilemon kaŭzitan de la ekzisto de tri dezirindaj ecoj de ideala sistemo de rekta demokratio, kiuj emas veni ĉiuj samtempe. Tiuj tri ecoj estas partopreno, pripensado kaj egaleco.

Por tio ke la sistemo respektu la principon de politika egaleco, aŭ ĉiu bezonas esti aliĝinta, aŭ oni bezonas ke iuj homoj estu hazarde elektitaj por partopreni la diskuton. Laŭ la difino uzata de esploristoj kiel James Fishkin *(angle: James S. Fishkin)*, konsulta demokratio *(angle: deliberative democracy)* estas formo de rekta demokratio kiu plenumas la postulon pri pripensado kaj egaleco sed ne helpas aligi ĉiujn kiuj deziras partopreni la diskuton. Partoprena demokratio, laŭ la difino de Fishkin, allasas inkludan partoprenon kaj pripensadon, sed je la kosto de egaleco, ĉar se vasta partopreno estas allasata, sufiĉaj risurcoj malofte estos disponeblaj por rekompenci homojn kiuj oferas sian tempon por partopreni la diskuton. Rezulte partopreni emas personoj kun forta intereso ke la demando estu solvita, kiuj ofte ne reprezentas la tutan loĝantaron. Fiŝkin argumentas ke hazarda ĉerpo estu uzita por elekti malgrandan sed reprezentan grupon de homoj el la ĝenerala publiko.

Referencoj
----------

1. ↑  Fishkin 2011, Chapters 2 & 3.
2. ↑  Ross 2011, Chapter 3.

Bibliografio
------------

* Fishkin, James.  (2011) *When the People Speak* (angle). ISBN 9780199604432.
* Ross, Carne.  (2011) *The Leaderless Revolution: How Ordinary People Can Take Power and Change Politics in the 21st Century* (angle). ISBN 9781847375346.

Vidu ankaŭ
----------

* Interreta rekta demokratio
* Parlamenta demokratio
* Plebiscito
* Referendumo

* Kategorio Rekta demokratio en la Vikimedia Komunejo (Multrimedaj datumoj)
**Rekristaliga varmotraktado**, en metalurgio kaj scienco pri materialoj, estas varmotraktado kiu ŝanĝas la fizikajn kaj foje la kemiajn proprecojn de materialo por pliigi ties duktilecon kaj malpliigi ties durecon, farante ĝin pli laborebla. Ĝi postulas plivarmigon de materialo super ties rekristaliga temperaturo, tenante ĝin laŭ taŭga temperaturo, kaj poste malvarmigante ĝin.

En rekristaliga varmotraktado, atomoj migras en la kristala strukturo kaj la nombro de delokigoj malpliiĝas, konduke al la ŝanĝo en duktileco kaj en dureco.

Ĉe la kazoj de kupro, ŝtalo, arĝento, kaj latuno, tiu procezo estas plenumita per varmigo de la materialo (ĝenerale ĝis brilruĝo) dum momento kaj poste malrapide lasanta ĝin malvarmiĝis al la etosa temperaturo en trankvila aero. Kupro, arĝento kaj latuno povas esti malvarmigita malrapida en aero, aŭ rapide per hardado en akvo, malkiel feraj metaloj, kiaj ŝtalo, kiuj devas esti malvarmigitaj malrapide al hardado. Tiel la metalo estas mildigita kaj preparita por plua laborado, kiel stampado aŭ formado.

Referencoj
----------

1. ↑   Arkivita kopio. Arkivita el la originalo je 2010-07-24. Alirita 2015-12-30.

Literaturo
----------

* Thesis of Degree, Cable Manufacture and Tests of General Use and Energy. - Jorge Luis Pedraz (1994), UNI, Files, Peru.
* Dynamic annealing of the Copper wire by using a Controlled Short circuit. = Jorge Luis Pedraz (1999), Peru: Lima, CONIMERA 1999, INTERCON 99,

Eksteraj ligiloj
----------------

* Kategorio Rekristaliga varmotraktado en la Vikimedia Komunejo (Multrimedaj datumoj)

* Annealing: efunda - engineering fundamentals
* Full Annealing Arkivigite je 2012-07-23 per la retarkivo Wayback Machine: Material Science
* Annealing Arkivigite je 2013-04-13 per la retarkivo Wayback Machine: Aluminum and Aircraft Metal Alloys
**Raúl Ricardo Alfonsín** (Chascomús, Provinco Bonaero, 12-a de marto de 1927 – Bonaero, 31-a de marto de 2009) estis advokato, politikisto, ŝtatestro kaj defendantoj de homaj rajtoj en Argentino. Li estis urba estrarano, provinca deputito, nacia deputito, nacia senatano kaj Prezidento de Argentino. Li iĝis ankaŭ vicprezidanto de la Socialista Internacio. Li kutime estas agnoskita kiel "la patro de la moderna demokratio en Argentino".

Iguazú, 30a de novembro de 2005, 20jariĝo de Mercosur: Lula, Sarney, Kirchner, Alfonsín.
En 1983, post la prezidentaj elektoj, li iĝis Prezidento de Argentino, per kio finis la registaro *de facto* de la militista diktaturo memnomita *Proceso de Reorganización Nacional*. Tio estis ankaŭ la fino de la puĉoj en Argentino, ĉar jam ne estis interrompoj de la konstitucia ordo ekde tiam ĝis nun. La regado de Alfonsín estis konita ĉefe pro la realigo de la Juĝo al la Juntoj, same kiel pro la Leĝo de Deviga Obeo aŭ en hispana **Ley de Obediencia Debida** numero 23.521 kiu estis leĝo aprobita en Argentino la 4-a de junio de 1987, dum la registaro de **Raúl Alfonsín**, kiu fiksis supozon *iuris et de iure* rilate al krimoj faritaj de la membroj de la Armitaj Fortoj dum la Malpura Milito en Argentino kaj la diktaturo nomita Proceso de Reorganización Nacional ne estis punendaj, ĉar ili agis laŭ la nomita *Deviga Obeo* nome "obediencia debida" (militista koncepto laŭ kiu la subuloj faras nur obeon de la ordenoj el superuloj kaj ne respondecas je tio).

El ties regado estas ankaŭ la Traktato de paco kaj amikeco inter Argentino kaj Ĉilio kaj la plibonigo de la rilatoj kun Brazilo, kio poste kondukis al la kreado de Mercosur. Agnoske al sia grava internacia politiko li ricevis la Premion Princo de Asturio de Internacia Kunlaborado en 1985.

Alfonsín sukcesigis en la regado Carlos Saúl Menem en 1989 antaŭvidite, meze de procezo de inflaciego.

Post rezigni pri prezidenteco li realigis la Pakton de Olivos kun Menem (peronisma estro), kiu permesis la realigon de la Reformo de la Argentina Konstitucio en 1994. Post kelkaj jaroj li partoprenis en la kreado de la Alianco por Laboro, Justico kaj Edukado, kiu kondukis al regado Fernando de la Rúa.

Li mortiĝis la 31-a de marto de 2009 pro pulma kancero.

Publikaĵoj
----------

Li verkis nombrajn artikolojn, kaj la jenajn librojn:

* *La cuestión argentina* (1981)
* *Ahora, mi propuesta política* (1983)
* *Qué es el radicalismo* (1983)
* *Democracia y consenso* (1996)
* *Memoria Política* (2004)
* *Fundamentos de la República Democrática* (2007)

Notoj
-----

1. ↑  Diario Uno, 2009  Arkivigite je 2009-04-04 per la retarkivo Wayback Machine A las 20.30 murió Raúl Ricardo Alfonsín, el primer presidente de la democracia, 31a de marto, 2009, hispana.
2. ↑  Vicepresidente de la Internacional Socialista
3. ↑  Infobae, 2013  Diez anécdotas de Alfonsín, el padre de la democracia moderna en Argentina, alirita la 30an de oktobro 2013, hispana.
4. ↑  Fundación Príncipe de Asturias

|  |  |
| --- | --- |
| Bibliotekoj | * PeEnEo: 477296
* GND: 118909304
* LCCN: n82002125
* VIAF: 26382
* ISNI: 0000 0001 2095 415X
* SUDOC: 028506758
* BNF: 12032922b
* BNE: XX1122051
 |
**Rotondo Naskiĝo de Maria** estas Monumento historia en ekstera parto de vilaĝo Kissikátor [kiŝikAtor], sur monteto.

Historio
--------

Oni konjektas, ke la rotondo konstruiĝis en la 12-a jarcento, sola fakto estas arĝenta ilo kun surskribo 1312. Oni rekonstruis ĝin en 1764, tiutempe oni pentris la plafonon. En 2000 la rotondo plene renoviĝis.

Konstruaĵo
----------

La rotondo situas ankaŭ nun en la tombejo. La konstruaĵo ne estas perfekta rondo. Sur la muro restis la originaj mezepokaj fenestroj. La tegmento estas konuso, sed plej supre estas ligna sonorilostablo. La altara bildo prezentas naskiĝon de Sankta Maria. Menciindas la pentrita ligna plafono.

Kermeso okazas en la 8-an de septembro.

Fontoj
------

* hungare kun fotoj
* hungare kun fotoj
* hungare kun fotoj
* [*rompita ligilo*] hungare
* hungare kun fotoj

* Vido al la rotondoVido al la rotondo
* Enirejo de la rotondoEnirejo de la rotondo


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Rotondo Naskiĝo de Maria (Kissikátor) en la Vikimedia Komunejo (Multrimedaj datumoj)
**Rotondo de Sankta Anna** estas romkatolika tombeja historia monumento en Hungario, en vilaĝeto Kallósd.

Historio
--------

Tiu ĉi kirko estis konstruita en la fruaj 1260-aj jaroj. En 1263 ĝi menciiĝis paroĥa preĝejo. En la 17-a jarcento la kirko forlasiĝis pro la ortaj turkaj atakoj, sed en 1711 la loĝantoj denove uzis ĝin, eĉ ĝi renoviĝis en 1740. En la 1800-aj jaroj oni konstruis novan kupolon kaj antaŭĉambron. En 1938 denova renoviĝo okazis, fine inter 1989–1993 okazis ĝis tiam la lasta renoviĝo, tiam oni malkonstruis la antaŭĉambron por pli bone emfazi la mezepokon.

Konstruaĵo
----------

La konstruaĵo situas sola en la tombejo. Ĝi havas 2 partojn, ja estas ankaŭ malgranda absido, sed malpli alta. En la supro de la navo estas videbla ligna tureto. Super la altaro ronda fenestro donas lumon. La simpla altara bildoprezentas Sanktan Annan. En la muro ok gotikaj niĉoj por sidadi troviĝas. Interna apartenaĵo estas ligna ŝtuparo al la galerio. En la preĝejeto mankas mebloj.

En la 1990-aj jaroj en la vilaĝo oni konstruis preĝejon, tial la rotondo estas apenaŭ uzata. La rotondo aperas en blazono de Kallósd. Kermeso okazas en la 26-an de julio.

Blazono de Kallósd kun la absida rotondo

Fontoj
------

* (hungare)
* (hungare kun bildoj) Arkivigite je 2012-03-23 per la retarkivo Wayback Machine
* (hungare)

Aerfoto pri la rotondo

* Kategorio Rotondo Sankta Anna (Kallósd) en la Vikimedia Komunejo (Multrimedaj datumoj)
**Edlyn Teske**, naskiĝis en 1968, estas germandevena matematikistino kaj esperantistino, post la fino de 2021 vivanta en Lepsiko. Ŝi de septembro 1998 ĝis aŭgusto 2015 laboris kiel profesoro pri matematiko por la Universitato de Waterloo de la kanada samnoma urbo en Ontario kaj de 2019 laboras kiel kriptologo en la dana firmao *Cryptomathic*, ĝis la fino de 2021 en San Jose (Kalifornio), nun en Eŭropo. En la 1980-aj kaj 1990-aj jaroj ŝi tre aktivis en Germana Esperanto-Junularo, precipe en la organizado de Internaciaj Seminarioj. Krome inter somero 1993 ĝis somero 1995 ŝi estis vicprezidanto kaj estrarano pri eksteraj rilatoj en la estraro de TEJO.

Kiel studento, do dum la esperantiste aparte aktivaj jaroj, ŝi - post abituro en Marburgo - de 1987 ĝis 1990 ĝis bakalaŭro studis matematikon en la universitato de Marburgo, inter 1990 kaj 1995 plustudis en la Teknologia Universitato Berlino, kaj en junio 1998 doktoriĝis en la Teknologia Universitato Darmstadt.

Referencoj
----------

1. ↑  notita ekzemple en *Die Deutsche Esperanto-Jugend stellt sich vor* (la teamo de GEJ sin prezentas), eldono 1989, paĝo 12
2. 1 2 3  kronologia biografio en la retejo *linkedin.com*
Remboatoj sur lago apud Bukaresto
Remboato por ŝaluporemado
**Remboato** estas boato kiu estas propulsata per remiloj. La movado nomiĝas *remado* kaj la persono, kiu faras tion estas *remanto* aŭ *remisto*. Ĉar per remado la maksimuma forto atingeblas per remado malantaŭen, la remanto mem malbone povas vidi kien oni remas. Se ĉeestas persono, kiu tenas la rudron tio ne estas problemo sed alie oni devas daŭre, post kelkaj rem-movoj, rigardi trans la ŝultro.

Nuntempe oni uzas remboatojn ĉefe por sporto aŭ en la libertempo. En iamaj tempoj remboatoj estis ĉefaj transportiloj aŭ helpa veturilo en malprofunda akvo, kie la grandaj velŝipoj tuŝus la grundon.

Konstruo
--------

Ĉio remboato havas ian apogilon aŭ ingon, sur au en kiu la remiloj apogiĝas. Remanto povas stari en la boato kiel ekzemple en gondolo aŭ sidi en ĝi aŭ sur fiksa rembenko aŭ sur rulebla sidilo kiel en sportboato.

### Sportboato

La unuaj sportaj remboatoj diferencas multe de la modernaj. La boatoj de la unua *Boat Race* en 1829 ne havis elstarilojn aŭ piedoapogilojn kaj havis fiksajn benkojn. Anstataŭ remilingoj ekster la boatokorpo ili havis remil-apogilojn sur la rando de la boatoj, kiuj tiam estis multe pli larĝa. La korpo konsistis el lignaj bretoj.

*Konkursboatoj* havas longan kaj tre mallarĝan korpon. Ĝi konsistas el tavoloj da karbofibra plasto inter kiuj troviĝas tavolo da sesangulaj plastaj ĉeloj. Ĝi estas fermita kaj glata korpo kaj la kilo ne estas videbla de ekstere. Ĉe la boatopostaĵo troviĝas stabiligilo, kiu helpas, ke la boato moviĝas rekte antaŭen. Ĉe kelkaj pluropaj boatoj tie ankaŭ troviĝas rudro. Ili havas t.n. flugilajn elstarilojn, kiuj estas muntita sur la boatorando. Ili estas unuopa peco, kiu estas farita el aluminio aŭ karbofibra plasto. Sur la plej ekstera punkto troviĝas la remilingo.

Maljuna remboato: maldekstre la piedoapogilo, dekstre de tio du reloj kaj sur ili la rulsidilo. Modernaj boatoj havas la saman aranĝon.
Sportaj remboatoj
Remilingo sur la elstarilo de sporta remboato

  

* Kategorio Remboato en la Vikimedia Komunejo (Multrimedaj datumoj)
| Situo ene de Germanio |
| --- |
| Situo de la regiono ene de Germanio |
| kaj pli detale ene de Baden-Virtembergo |
| mapo de la regiono |

La **regiono Nigra Arbaro-Baar-Heuberg** - germane *Region Schwarzwald-Baar-Heuberg* - estas unu el 12 administraj regionoj en la federacia lando **Baden-Virtembergo** de Germanio. Ĝi troviĝas ene de la distriktaro Freiburg, en la sudokcidento de la federacia lando.

La regiono konsistas el la distriktoj

* Rottweil
* Schwarzwald-Baar kaj
* Tuttlingen.

Administra centro estas la urbo Villingen-Schwenningen.

La teritorio kovras areon de 2 529,02 kvadrataj kilometroj. Fine de septembro 2005 en la regiono vivis 489 257 loĝantoj. La averaĝa loĝdenso de la teritorio do estas 193 loĝantoj po km².

Geografie la teritorio ampleksas la orientan parton de la suda duono el la mezalta montaro Nigra Arbaro, la altebenaĵon *Baar* kaj la monton *Heuberg* kaj ĉirkaŭaĵo en la okcidenta parto de la mezalta montaro Schwäbische Alb. Sude la regiono je malmultaj kilometroj limas al la svisa kantono Ŝafhaŭzo.

Plej gravaj urboj (germane *Mittelzentren*) de la regiono
Plej gravaj urboj (germane *Mittelzentren*) de la regiono estas

* Donaueschingen
* Rottweil
* Schramberg
* Tuttlingen
* Villingen-Schwenningen

Eksteraj ligiloj
----------------

* *"Gewinnerregion" (regiono de gajnantoj)* - oficialaj paĝoj de la regiono (germanlingvaj) Arkivigite je 2009-04-15 per la retarkivo Wayback Machine

  

* Villingen-SchwenningenVillingen-Schwenningen
* DonaueschingenDonaueschingen
* RottweilRottweil
* TuttlingenTuttlingen

|  |  |  |  |
| --- | --- | --- | --- |
| 

| v • d • rRegionoj en Baden-Virtembergo |
| --- |
| Bodenlago-Supra Ŝvabio *(Bodensee-Oberschwaben)* • Danubo-Iller *(Donau-Iller)* • Hajlbrono-Frankonio *(Heilbronn-Franken)* • Alta Rejno-Konstanca Lago *(Hochrhein-Bodensee)* • Meza Supra Rejno *(Mittlerer Oberrhein)* • Neckar-Alb • Norda Nigra Arbaro *(Nordschwarzwald)* • Orienta Virtembergo *(Ostwürttemberg)* • Rejno-Neckar *(Rhein-Neckar)* • Nigra Arbaro-Baar-Heuberg *(Schwarzwald-Baar-Heuberg)* • Stutgarto *(Stuttgart)* • Suda Supra Rejno *(Südlicher Oberrhein)* | Blazoneto de Baden-Virtembergo |

 |